**980203401348**

**ДУЙСЕБЕК Алтынай Жаканаликызы,**

**Саттар Ерубаев атындағы №24 ІТ мектеп-лицейінің**

**тарих пәні мұғалімі.**

**Шымкент қаласы**

**ТАРИХ САБАҒЫНДА ТИІМДІ ОҚЫТУ МЕН ОҚУДАҒЫ**

**ӘДІСТЕРДІ ҚОЛДАНУ**

*«Халықтың кемеліне келіп өркендеп өсуі үшін*

*ең алдымен азаттық пен білім қажет»*

*Ш.Уалиханов*

Әлемдік білім кеңістігінен орын алу үшін міндетті түрде жан-жақты дамыған ұрпақты тәрбиелеуіміз керек. Білімді және тәрбиелі, дүниетанымы кең, ұшқыр ойлы ұрпақ тәрбиелеу үшін тиімді  оқыту мен оқудағы теорияны сабақтың негізгі көзіне айналдыру қажет.

Мұғалімдер ізденіс бағытындағы шараларының формаларын жетілдіріп, үнемі тәжірибе алмасуы шарт. Біздің міндетіміз:

-оқушының өзіндік және жеке ойлауын қалыптастыру;

-оқушының шығармашылық таланттарын жан-жақты ашып көрсету;

-оқушының сыни тұрғыдан ойлау қабілетін дамыту;

-тарих сабағында оқушының белсенділігін арттыру;

-оқушылардың танымдық белсенділігін ынталандыру;

-оқушылардың ғылыми білім, іскерлік дағдыларды меңгеруіне керекті оқу-танымдық іс-әрекетті ұйымдастыру;

-ақыл-ойды, ұғымталдықты, қабілетті, дарындылықты дамыту.

Оқушылардың жас ерекшеліктері мен деңгейіне сай өзара оқыту (жұптық оқыту) - оқушылар тұрақты жұпта немесе құрамы өзгеретін жұпта жұмыс істейді де, қандай да бір мәселені бір-біріне түсіндіріп, өз тақырыптарын қорғап, жолдасының жұмысының нәтижесін бағалайды. Сындарлы оқытуда  оқушы өз бетінше білім алуды ұйымдастырады, сын тұрғысынан нақты мақсатты шешім қабылдауға үйренеді, оқушылар кез-келген сұраққа өмірден мысал келтіре отырып салыстырып жауап береді. Сындарлы оқытудағы негізгі білім беру бағыты топпен жұмыс жасау арқылы жүргізіледі. Сындарлы оқыту тәсілдері - оқушы шығармашылығы мен дүние-танымын дамытудың көзі. Жаңа әдістерді тиімді пайдалана білу - оқушы шығармашылығы мен дүниетанымын кеңейтудің негізі.

Осы технологияларды қолдана отырып, шығармашылық іс-әрекет талаптарын орындау, оқушылардың қызығушылықтарын арттыру мақсатында деңгейлік, шығармашылық тапсырмаларды беріп, практика жүзінде қолданып, оқушылардың шығармашылық дербестігін дамыту арқылы оның жеке тұлғасын қалыптастыруға болатындығын, қызығушылық іс-әрекет түрлері төменнен жоғары қарай, кезекті түрде, белгілі бір ретпен, жүйемен жүргізілуі нәтижесінде шығармашылығы дамитындығын, қызығушылық іс-әрекетті дұрыс ұйымдастыру біліктері мен ізденімпаздықтың қалыптасатынын, оқушыларды танымдық тапсырмаларды орындау мүмкіндіктеріне қарай топтарға бөліп, сәйкес жұмыс түрлерін таңдап, жүйелі жұмыс жүргізудің маңызы бар екендігін, қызығушылық іс-әрекетте дәстүрлі емес әдіс–амалдар пайдалану интеллектуалдық қабілеттерін дамытып, оқу–танымдық және ғылыми ізденістер жасауға талпынатынын байқадым.

Тарих сабағында оқушы шығармашылығын дамыту тарихи көркем әдебиеттерге жол сілтеп, ғылыми негізде және жаңа зерттеушілік бағытта құрастырылған электронды оқулықтарды тиімді пайдалану оқушының пәнге қызығушылығына жол ашты. Өз қолданысымдағы тақырыптық бірнеше электронды оқулықтарды, соның ішінде «Таңбалы Тамғалы», «Қазақстандағы ауыл шаруашылығын ұжымдастыру», «Қазақстандағы индустрияландыру», «Зиялы қауымды жаппай қудалау», «Ұлы Отан соғысы жылдарындағы Қазақстан» тағы басқаларын атап көрсеткім келеді.

«Робин раунд» әдісі бойынша сыныптағы оқушылар бір-бірін қайталамай сабақ мазмұнына сай пікірін айтып сабақты қорытындылай алады.

«Елес жетелеу», «Автор орындығы», «Ассоциация» әдістері, диалогтік оқыту әдістері оқушылардың өз пікірін еркін айтуына мүмкіндік туғызары анық.

Сонымен бірге тарихи оқиғалар мен тарихи тұлғаларға, олардың ой-пікірлеріне, көзқарастарына, атқарған еңбектеріне сын тұрғысынан баға беруге дағдыланады.

Тарих сабағында АКТ-ны пайдаланудың тиімді және   практикалық қолданыста  өте  қолайлы.

Қазір білім беру саласында түрлі технологиялар енгізілуде, бірақ олардың ішінде қажеттілігін таңдап, сабақтың әр кезеңінде тиімді қолдану - басты талап. Мәселе технологияларды кеңінен пайдалану емес, мәселе - тұлғаны нәтижеге бағыттай білім беруде. Сондықтан тарих сабақтарында көрнекілік әдісі мен техникалық құралдарды қолдана білу мұғалім алдында тұрған бірден-бір міндет. Сабақта жаңа технологияларды, техникалық құралдарды жан жақты қолдану, сабаққа керекті материалды ақпараттық кеңістіктен іздеу, мұғалімнің жұмысын жеңілдетіп, оның уақытын үнемдейді, жаңа ақпарат түрі көбейіп, оқушылардың қызығушылығын оятуға мүмкіндік береді. Электрондық оқулықтарды сабақта пайдалану кезінде оқушылар бұрын алған білімдерін кеңейтіп, өз бетімен шығармашылық тапсырмалар орындайды.

Бүгінгі күні ақпараттар ағымы өте көп. Ақпараттық ортада жұмыс жасау үшін кез келген педагог өз ойын жүйелі түрде жеткізе алатындай, коммуникативті және ақпараттық мәдениеті дамыған, интерактивтік тақтаны пайдалана алатын, онлайн режимінде де жұмыс жасау әдістерін меңгерген мұғалім болу тиіс. Мен өз тәжірибемде ғаламтордан тақырыптық бейне көріністер алып талдау жұмыстарына үлкен мән беремін.

Бүгінгі күні республикамызда білім беру жүйесінің түбегейлі өзгеріске ұшырауы анықталғаны баршамызға  аян. Оның негізгі факторы жаһандану үрдісіндегі білім беру саласында жаңа модельдердің дүниеге келуі, білім беру үрдісінің ақпараттандырылуы болып табылады. Ақпараттық және педагогикалық технологиялар негізінде мұғалімнің рөлін түбегейлі өзгертуге мүмкіндік туды, мұғалім тек қана білімді алып жүруші ғана емес, сонымен қатар оқушының өзіндік шығармашылық жұмысының жетекшісі және бағыт берушісі болып анықталды. Осыған орай сабақ беру үрдісінде қазіргі күннің, яғни инновациялық әдістерді оқытудың интерактивті оқыту моделі болып табылады.

Қорыта келе, «Ұстазы жақсының ұстамы жақсы» - деген нақыл сөз қазақ халқының дәстүрлі тәрбие мен білім берудегі маңызын айқындайды. Бүгінгі тәуелсіз мемлекетіміздің ертеңі біз тәрбиелеп отырған жас ұрпақтың меңгерген біліміне, алған тәжірибесіне байланысты екеніне еш күмәнім жоқ. Оқушылардың танымдық көзқарасын байыту, ақыл-ой қабілетін жетілдіру, өзіндік ойлау және өмірлік ұстанымын қалыптастыру мұғалімнің шеберлігіне, шығармашылық қабілетіне байланысты.

Ұлы ойшыл Уильям Уорд:

«Жай мұғалім – хабарлайды,

Жақсы мұғалім – түсіндіреді,

Керемет мұғалім – көрсетеді,

Ұлы мұғалім – шабыттандырады» деген. Сондықтан қазіргі уақыттың мұғалімі жан-жақты болуы заңды деп ойлаймын. Оқыта отырып тәрбиелеу - қазіргі заман мұғалімінен талап етілетін басты мәселе.

 «Ел  мен  елді теңестіретін — білім»  екенін біз  ұлағатты ұстаздар бір  сәт  естен  шығармауымыз  керек  деп  ойлаймын.